དཔེ་ཁྲིད་དགེ་རྒན་རྙེད་སླ་ཡང་།མི་སྐྱོང་དགེ་རྒན་འཕྲད་པར་དཀའམི་ཞིག་ལ་དགེ་རྒན་བཟང་པོ་ཞིག་འཕྲད་པ་ནི་དེའི་བསོད་ནམས་ཡིན་པ་དང་།སློབ་གྲྭ་ཞིག་ལ་དགེ་རྒན་བཟང་པོ་ཞིག་ལྡན་པ་ནི་དེའི་གཟི་བརྗིད་ཡིན་པ།མི་རིགས་ཤིག་ལ་རྒྱུན་མི་ཆད་པའི་དགེ་རྒན་བཟང་པོ་ཡོད་པ་ནི་མི་རིགས་དེ་འཕེལ་རྒྱས་ཡོང་བའི་གཞི་རྩའི་བརྟེན་ས་དང་འབྱུང་འགྱུར་གྱི་བརྟེན་ས་ཞིག་ཡིན།དོན་སྙིང་དེའི་ཐོག་ནས་བརྗོད་ན།དགེ་རྒན་ལ་ཚད་གཞི་མཐོ་བ་དང་རེ་བ་ནན་པོ་འདོན་པ་ནི་བདེན་དོན་བསྙོན་མེད་ཅིག་ཡིན་པ་དེས་སློབ་མར་འགན་འཁུར་བ་དང་མི་རིགས་ལ་འགན་འཁུར་བ་ཞིག་རེད།ད་ཆ་དུས་རབས་གསར་པ་དང་དུས་བབ་གསར་པར་ཕྱོགས་སྐབས་སློབ་གསོར་བླང་བྱ་གསར་པ་དེ་བས་མཐོ་བ་བཏོན་པ་དང་།སྤྱི་ཚོགས་རིང་ལུགས་དེང་རབས་ཅན་གྱི་རྒྱལ་ཁབ་སྟོབས་ཆེན་ཞིག་བསྐྲུན་རྒྱུས་དགེ་རྒན་དཔུང་ཁག་གི་ནུས་པ་དང་ཆུ་ཚད་ཐད་བླང་བྱ་གསར་པ་དེ་བས་མཐོ་བ་བཏོན་ཡོད་པས་ང་ཚོས་ངེས་པར་དུ་འཐབ་ཇུས་ཀྱི་མཐོ་ཚད་ཐོག་ནས་དགེ་རྒན་གྱི་དཔུང་ཁག་འཛུགས་སྐྱོང་བྱ་རྒྱུར་ཤུགས་སྣོན་རྒྱག་པའི་དོན་སྙིང་གལ་ཆེན་ལ་ངོས་འཛིན་གཏིང་ཟབ་བྱས་ཏེ་དགེ་རྒན་གྱི་དཔུང་ཁག་འཛུགས་སྐྱོང་བྱ་རྒྱུ་དེ་རྨང་གཞིའི་ལས་དོན་ལ་བརྩི་རྒྱུ་མཐའ་འཁྱོངས་བྱེད་པ་དང་།དགེ་རྒན་ཚོའི་སྣེ་ཁྲིད་དེ་ཕུགས་བསམ་གྱི་དད་སེམས་ཡོད་པ་དང་།ཀུན་སྤྱོད་བཟང་པོ་ལྡན་པ།ཤེས་རྒྱ་ཟབ་པ།བྱམས་བརྩེ་ལྡན་པ་བཅས་ཀྱི་དགེ་རྒན་བཟང་པོ་ཞིག་བྱེད་པ།སློབ་མའི་གཤིས་རྒྱུད་ལ་སྦྱོང་བརྡར་བྱེད་པ།ཤེས་བྱ་སློབ་སྦྱོང་བྱེད་པ།བསམ་གཞིག་གསར་གཏོད་བྱེད་པ།མེས་རྒྱལ་ཆེད་ལེགས་སྐྱེས་འབུལ་བ་བཅས་ཀྱི་ལམ་སྣེ་འཁྲིད་མཁན་ཞིག་བྱས་ནས་བྱང་ཚད་མཐོ་བའི་ཆེད་ལས་ཅན་གྱི་དགེ་རྒན་དཔུང་ཁག་སྟོབས་ཆེན་ཞིག་བསྐྲུན་རྒྱུར་གཞོལ་དགོས།